als_Latn bos_Latn dik_Latn
Ne kulmin e debatit mbi pretendimet e pronësisë se Kishës se Përmetit, Ministria e Kulturës denoncon heshtjen disavjeçare te Kishës Ortodokse Shqiptare për objektet e kultit qe janë edhe monumente kulture. Arber Kadia, drejtor i trashëgimisë ne ministri, tregon se ky ligj i vitit 2009 i dha te drejte kishës te marre ne pronësi te gjithë ato objekte monument qe i përkisnin, jo pak, por plot 177 te tilla, sipas listës zyrtare te ministrisë. Por Kadia shton se, pavarësisht shkresave zyrtare qe i janë dërguar ne 4 vjet korrespondenca ka mbetur e njëanshme. Drejtuesi i trashëgimisë shton gjithashtu se ka qene ne interesin e ministrisë qe Kisha Ortodokse t’i rimerrte këto objekte, pasi kështu do te ndanin shpenzimet e ruajtjes apo restaurimit te tyre, problem thelbësor ne gjithë këto vite. Per këtë situate edhe Vizion Plus ka tentuar te marre nje reagim por përfaqësuesit e Kishës Ortodokse preferuan te mos bëjnë asnjë koment.
als_Latn